CELEX: C2004/300/101
Language: lt
Date: 2004-12-04 00:00:00
Title: Byla T-415/04 Vittoria Tebaldi ir kt. 2004 m. spalio 6 d. pareikštas ieškinys Europos Bendrijų Komisijai

4.12.2004   
            
            
               LT
            
            
               Europos Sąjungos oficialusis leidinys
            
            
               C 300/52
            
         Vittoria Tebaldi ir kt. 2004 m. spalio 6 d. pareikštas ieškinys Europos Bendrijų Komisijai
   (Byla T-415/04)
   (2004/C 300/101)
   Proceso kalba: prancūzų
   2004 m. spalio 6 d. Europos Bendrijų Pirmosios instancijos teisme buvo pareikštas Vittoria Tebaldi, gyvenančios Tervuren (Belgija), Vicente Tejero Gazo, gyvenančio Sterrebeek (Belgija), Victor González Martínez, gyvenančio Briuselyje ir Alessandro Giovannetti, gyvenančio Ernster (Liuksemburgas), atstovaujamų advokatų Gilles Bounéou ir Frédéric Frabetti, nurodžiusių adresą dokumentams įteikti Liuksemburge, ieškinys Europos Bendrijų Komisijai.
   Ieškovas Pirmosios instancijos teismo prašo:
   
               —
            
            
               panaikinti 2003 metais paaukštintų pareigūnų sąrašą ta apimtimi, kuria į jį neįtrauktos ieškovų pavardės ir, papildomai, dokumentus priimtus rengiant šį sprendimą
            
         
               —
            
            
               subsidiariai, panaikinti 2003 metais pagal Paaukštinimo komiteto rekomendacijas suteiktus paaukštinimo balus
            
         
               —
            
            
               nustatyti mokesčius, bylinėjimosi išlaidas ir honorarus ir priteisti juos iš Komisijos.
            
         Teisiniai pagrindai ir pagrindiniai argumentai
   Ieškovai šioje byloje ginčija Paskyrimų tarnybos atsisakymą juos paaukštinti per 2003 m. vykusią paaukštinimo procedūrą.
   Grįsdami savo reikalavimus jie teigia, kad buvo pažeisti:
   
               —
            
            
               Tarnybos nuostatų 45 straipsnis ir jo bendrosios įgyvendinimo nuostatos;
            
         
               —
            
            
               administracinis vadovas „Pareigūnų įvertinimas ir paaukštinimas“;
            
         
               —
            
            
               nediskriminavimo, draudimo priimti vienašališkus sprendimus principai ir pareiga motyvuoti priimamus aktus;
            
         
               —
            
            
               teisėtų lūkesčių apsaugos principas ir
            
         
               —
            
            
               rūpestingumo pareiga.